钦定古今图书集成/理学汇编/文学典/第113卷 > 章潢
## 钦定古今图书集成/理学汇编/文学典/第113卷 > 章潢

按《江西通志》：“潢字本清，南昌人，郡诸生。素有志圣贤
之道，构此洗堂”，联同志讲学。尝纂辑图书编一百三
十卷，明三才之理，谓《易》六十四卦悉生自乾坤，而坤
则本乎干；论乾坤合一，作《易象义》。谓“诗风不可为《雅》，
《小雅》不可为大雅，而《雅》不可为《颂》，正风不可为《变风》，
二雅、三《颂》，正、变亦然”；论六义，作《诗原体》。又有书原始
《春秋窃义》《礼记札言》《论语约言》诸书。皓首穷经，弟子
从游甚众。万历间，知府范涞特荐，章下所司。后巡按
御史吴达可复以状闻，诏遥授顺天府训导，给以月
米。殁后祠祀东湖之上，弟子私谥“文德先生。”